Chudobná sirota vsak nemá na výber. Píše sa rok 1770, ocitáme sa v Uhorsku, v meste Banská Bystrica. Povinnosť a vzdialená rodina prinútili sirotu Kristínu Srnkovú, aby súhlasila s vydajom. Ale pristúpila by na to, keby vedela, kto je jej budúci manžel? Svoje áno však vziať späť už nemôže a možno ani nechce. Veď jej nastávajúci je driečny a navyše aj finančne zabezpečený mladý muž. Má však trochu nezvyčajné remeslo – Ondrej Frey je kat. A svoju krásnu ženu vyhral v kartách. Odhodlal by sa k takému vážnemu kroku, keby tušil, že jeho nastávajúca o ňom nič nevie? No karty sú už rozdané. Najdôležitejšia hra jeho života sa začala.